เราใช้ทางด่วนสายรี้เพื่อไปเมืองทองค่ะ พอจ่ายเงินได้ไม่นานก็ชิดซ้ายเข้าจุดพักได้เลย จุดพักนี้ใหญ่มากๆ มีร้านอาหารหลากหลาย ส่วนมากถ้าไม่ใช้ฟาสฟู้ดก็เป็นร้านราคาค่อนข้างสูง แต่ลิตเติ้ลเยาวราชนี่เพิ่งเปิดใหม่ๆติดป้ายชี้ชวนไว้ว่าเริ่มต้นเพียง 55 บาท น่าสนใจมากค่ะ สำหรับมื้อแวะกินง่ายๆก่อนไปช๊อปที่เมืองทอง

พอจอดรถแล้วต้องเดินไปทางท้ายๆจุดพักหน่อย ร้านจะทำเป็นตรอกเล็กๆแล้วมีร้านเล็กๆหลายๆร้านอยู่กันฟากนึงอีกฟากเป็นที่นั่ง ด้วยความที่ร้านยังใหม่ทุกอย่างจึงดูสะอาดตาน่านั่งน่ากินค่ะ

เมนูแปะอยู่ที่ผนังสั่งได้ทุกร้านเลย พนง.ใช้แทบเล็ตในการกดสั่งออเดอร์ให้ค่ะ เจ๊งมากไม่คิดว่าแม้แต่ร้านเล็กๆเดี๋ยวนี้ก็ใช้เทคโนโลยีกันแล้ว

อาหารอร่อยดีทุกอย่างค่ะ ราคาไม่แพงดี